CELEX: 52008PC0462
Language: et
Date: 2008-07-16
Title: Ettepanek: Nõukogu määrus, millega muudetakse Euroopa parlamendi ja Nõukogu määruse (EÜ) nr 850/2004 IV ja V lisa seoses püsivaid orgaanilisi saasteaineid sisaldavate jäätmete töötlemisega termilistes ja metallurgiatööstuse protsessides

Tähtis õiguslik teade

|

52008PC0462

Ettepanek: Nõukogu määrus, millega muudetakse Euroopa parlamendi ja Nõukogu määruse (EÜ) nr 850/2004 IV ja V lisa seoses püsivaid orgaanilisi saasteaineid sisaldavate jäätmete töötlemisega termilistes ja metallurgiatööstuse protsessides  /* KOM/2008/0462 lõplik */  

	[pic] | EUROOPA ÜHENDUSTE KOMISJON |Brüssel 16.7.2008KOM(2008) 462 lõplikEttepanek:NÕUKOGU MÄÄRUS,millega muudetakse Euroopa Parlamendi ja nõukogu määruse (EÜ) nr 850/2004 IV ja V lisa seoses püsivaid orgaanilisi saasteaineid sisaldavate jäätmete töötlemisega termilistes ja metallurgiatööstuse protsessides(komisjoni esitatud)SELETUSKIRIMääruse 2004/850/EÜ (püsivate orgaaniliste saasteainete kohta) artikli 7 lõikes 2 on sätestatud, et jäätmeid, mis koosnevad püsivatest orgaanilistest saasteainetest, sisaldavad neid või on nendega saastatud, käideldakse kooskõlas kõnealuse määruse V lisaga nii, et püsivad orgaanilised saasteained hävitatakse või muundatakse pöördumatult. Artikli 7 lõike 6 ja artikli 14 lõike 3 kohaselt võib komisjon kohandada IV ja V lisa teaduse ja tehnika arengule. Vastavalt artikli 14 lõikele 3 ja artikli 17 lõigetele 1 ja 2 abistab komisjoni direktiivi 75/442/EMÜ (kehtetuks tunnistatud direktiiviga 2006/12/EÜ) artikli 18 kohaselt asutatud komitee.7. mail 2008. aastal esitas komisjon määruse eelnõu, millega muudetakse IV ja V lisa, direktiivi 75/442 artikli 18 alusel asutatud komiteele hääletamiseks. Määruse eelnõu ei saanud kvalifitseeritud häälteenamust.Seega esitatakse otsuse 468/1999/EÜ artiklis 5 sätestatud korras nõukogule ettepanek nõukogu määruse kohta. Kui nõukogu ei ole otsust teinud kolme kuu jooksul alates eelnõu esitamisest, võtab komisjon esitatud meetmed vastu.Ettepanek:NÕUKOGU MÄÄRUS,millega muudetakse Euroopa Parlamendi ja nõukogu määruse (EÜ) nr 850/2004 IV ja V lisa seoses püsivaid orgaanilisi saasteaineid sisaldavate jäätmete töötlemisega termilistes ja metallurgiatööstuse protsessides(EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 850/2004 püsivate orgaaniliste saasteainete kohta ning millega muudetakse direktiivi 79/117/EMÜ,[1] eriti selle artikli 7 lõiget 6 ja artikli 14 lõiget 3,ning arvestades järgmist:(1) Baseli konventsiooniga ühinenud riikide konverentsi kaheksandal kohtumisel võeti vastu keskkonnateadliku käitlemise üldised tehnilised juhised selliste jäätmete käitlemiseks, mis koosnevad püsivatest orgaanilistest saasteainetest, sisaldavad neid või on nendega saastatud (otsus VIII/16). Osale IV.G.2, milles käsitletakse hävitamist või pöördumatut muundamist, lisati termilist ja metallide metallurgilist tootmist käsitlev osa.(2) Juhiste ajakohastamist tuleks kajastada määruses (EÜ) nr 850/2004, kuna need juhised on oluline allikas teaduse ja tehnika arengu kohta püsivaid orgaanilisi saasteaineid sisaldavate jäätmete käitlemises.(3) Ajakohastatud juhistes on määratletud ka lagundamise ja pöördumatu muundamise ulatus, mis on vajalik, et püsivate orgaaniliste saasteainete omadused lakkaksid avaldumast. Nende meetodite kasutamisel ei tohiks muu hulgas ületada ka polüklooritud dibenso-p-dioksiinide (PCDD) ja dibensofuraanide (PCDF) atmosfääriheite väärtust 0,1 ng toksilisusekvivalente / Nm3. See väärtus on võrdne õhkuheite piirväärtusega, mis on sätestatud Euroopa Parlamendi ja nõukogu 4. detsembri 2000. aasta direktiivis 2000/76/EÜ jäätmete põletamise kohta[2]. Kuna on oluline nõuda, et püsivaid orgaanilisi saasteaineid käitlevad ettevõtjad peaksid kinni direktiivis 2000/76/EÜ sätestatud polüklooritud dibenso-p-dioksiinide ja dibensofuraanide atmosfääriheite piirväärtustest, siis tuleks kohaldada neid piirväärtusi olenemata sellest, kas asjaomased protsessid kuuluvad direktiivi reguleerimisalasse või mitte.(4) Ajakohastatud üldistes tehnilistes juhistes püsivate orgaaniliste jäätmete kohta soovitatakse osas IV.G.1 eraldada seadmete jäätmed, mis sisaldavad püsivaid orgaanilisi saasteaineid või on nendega saastatud. See nõue selgitab määruse (EÜ) nr 850/2004 V lisa 1. osas osutatud eeltöötlustoimingute rakendamist. Seepärast tuleks määruse (EÜ) nr 850/2004 V lisa 1. osa vastavalt muuta.(5) 2005. aastal ajakohastas Maailma Terviseorganisatsioon uusimate teaduslike andmete põhjal toksilisuse ekvivalentfaktoreid, mida määruse (EÜ) nr 850/2004 IV ja V lisas kasutati polüklooritud dibenso-p-dioksiinide ja dibensofuraanide kontsentratsioonipiiride arvutamiseks. Seda tuleks määruse (EÜ) nr 850/2004 IV ja V lisas kajastada.(6) Käesoleva määrusega ettenähtud meetmed on inimeste tervise ja keskkonna kõrgetasemelise kaitse tagamiseks kõige asjakohasemad.(7) Seepärast tuleks määrust (EÜ) nr 850/2004 vastavalt muuta,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 850/2004 IV ja V lisa muudetakse vastavalt käesoleva määruse lisale.Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistujaLISAMääruse (EÜ) nr 850/2004 IV ja V lisa muudetakse järgmiselt:1. IV lisa muudetakse järgmiselt:Joonealune märkus ** asendatakse järgmisega:„PCDD ja PCDFi kontsentratsioonipiiride arvutamisel kasutatakse järgmisi toksilisuse ekvivalentfaktoreid (TEFid):PCDD | TEF |2,3,7,8-TeCDD | 1 |1,2,3,7,8-PeCDD | 1 |1,2,3,4,7,8-HxCDD | 0,1 |1,2,3,6,7,8-HxCDD | 0,1 |1,2,3,7,8,9-HxCDD | 0,1 |1,2,3,4,6,7,8-HpCDD | 0,01 |OCDD | 0,0003 |PCDF | TEF |2,3,7,8-TeCDF | 0,1 |1,2,3,7,8-PeCDF | 0,03 |2,3,4,7,8-PeCDF | 0,3 |1,2,3,4,7,8-HxCDF | 0,1 |1,2,3,6,7,8-HxCDF | 0,1 |1,2,3,7,8,9-HxCDF | 0,1 |2,3,4,6,7,8-HxCDF | 0,1 |1,2,3,4,6,7,8-HpCDF | 0,01 |1,2,3,4,7,8,9-HpCDF | 0,01 |OCDF | 0,0003 |”.2. V lisa muudetakse järgmiselt:a) 1. osa muudetakse järgmiselt:a) pärast fraasi „R1 Kasutamine peamiselt kütusena või muul viisil energiaallikana, välja arvatud polüklooritud bifenüüle sisaldavad jäätmed” lisatakse järgmine tekst:„R4 metallide ja metalliühendite ringlussevõtt/taasväärtustamine, järgmistel tingimustel: metallide ja metalliühendite ringlussevõtt/taasväärtustamine raua- ja terasetootmise jääkidest, nagu gaasipuhastusel tekkivad tolmud või setted või terase töötlemisel tekkiv valtsimistagi või tsingisisaldusega filtritolmud, vasesulatusahjugaasi puhastussüsteemide tolmud ja muud sellised jäätmed ning värviliste metallide tootmisel tekkivad pliisisaldusega leostusjäägid. Polüklooritud bifenüüle sisaldavad jäätmed jäetakse välja. Kõnealused töötlused on piiratud protsessidega, millega võetakse taaskasutusse rauda ja rauasulameid (kõrg-, šaht- ja põletusahjud) ning värvilisi metalle (Waelzi pöördahjuprotsess, vannsulatusprotsessid vertikaal- või horisontaalahju kasutamisega), tingimusel, et asjaomased käitised täidavad vähemalt Euroopa Parlamendi ja nõukogu direktiivis 2000/76/EÜ polüklooritud dibenso-p-dioksiinide ja dibensofuraanide heite piirväärtuste kohta esitatud nõudeid, olenemata sellest, kas asjaomased protsessid kuuluvad osutatud direktiivi reguleerimisalasse või mitte ning ilma et see piiraks direktiivi 2000/76/EÜ * muude sätete kohaldamist selle reguleerimisalas ja direktiivi 96/61/EÜ sätete kohaldamist.(*) Euroopa Parlamendi ja nõukogu 4. detsembri 2000. aasta direktiiv 2000/76/EÜ jäätmete põletamise kohta (EÜT L 332, 28.12.2000, lk 91).”;b) viimase lause ette lisatakse järgmine lause:„Kui ainult osa tootest või jäätmetest, nagu seadmete jäätmed, sisaldab püsivaid orgaanilisi saasteaineid või on nendega saastatud, siis see osa eraldatakse ja seejärel kõrvaldatakse vastavalt käesoleva määruse nõuetele.”b) 2. osa joonealune märkus 6 asendatakse järgmisega:„6 PCDD ja PCDFi kontsentratsioonipiiride arvutamisel kasutatakse järgmisi toksilisuse ekvivalentfaktoreid (TEFid):PCDD | TEF |2,3,7,8-TeCDD | 1 |1,2,3,7,8-PeCDD | 1 |1,2,3,4,7,8-HxCDD | 0,1 |1,2,3,6,7,8-HxCDD | 0,1 |1,2,3,7,8,9-HxCDD | 0,1 |1,2,3,4,6,7,8-HpCDD | 0,01 |OCDD | 0,0003 |PCDF | TEF |2,3,7,8-TeCDF | 0,1 |1,2,3,7,8-PeCDF | 0,03 |2,3,4,7,8-PeCDF | 0,3 |1,2,3,4,7,8-HxCDF | 0,1 |1,2,3,6,7,8-HxCDF | 0,1 |1,2,3,7,8,9-HxCDF | 0,1 |2,3,4,6,7,8-HxCDF | 0,1 |1,2,3,4,6,7,8-HpCDF | 0,01 |1,2,3,4,7,8,9-HpCDF | 0,01 |OCDF | 0,0003 |".[1] ELT L 158, 30.4.2004, lk 7, parandus ELT L 229, 29.6.2004, lk 5 ja ELT L 204, 4.8.2007, lk 28. Määrust on viimati muudetud komisjoni määrusega (EÜ) nr 323/2007 (ELT L 85, 27.3.2007, lk 3).[2] EÜT L 332, 28.12.2000, lk 91.